Lone Dybkjær

Lone Dybkjær (født Vincents 23. mai 1940 i Frederiksberg, død 20. juli 2020 i København) var en dansk politiker for Radikale Venstre. Hun var medlem av Folketinget 1973–1977, 1979–1994 og 2005–2011, miljøvernminister i Schlüter-regjeringen 1988–1990 og medlem av Europaparlamentet 1994–2004. Dybkjær meldte seg inn i Radikale Venstre under 68-opprøret. I løpet av de neste tiårene markerte hun seg særlig som miljøvern- og likestillingspolitiker.

Hun vokste opp i et akademikerhjem i Rungsted. Hun gikk statsgymnaset i Rungsted og studerte kjemi ved Danmarks Tekniske Højskole, hvor hun ble ferdig utdannet sivilingeniør i 1964. Hun arbeidet i administrative stillinger før hun gikk inn i politikken på heltid.

Hun giftet seg i 1964 med studiekameraten Ib Dybkjær. De fikk to døtre. Ekteskapet ble oppløst i 1980. I 1992 forlovet hun seg med Danmarks senere statsminister Poul Nyrup Rasmussen, som hun var gift med fra 1994 til sin død.

Etter at Dybkjær trådte tilbake fra politikken i 2011, fikk hun påvist brystkreft. Hun døde i 2020.

Referanser

Eksterne lenker 
 
 

Danske miljøvernministre
Radikale Venstre-ministre
Folketingsmedlemmer fra Radikale Venstre
Medlemmer av Europaparlamentet
Danske ingeniører
Personer fra Frederiksberg